74-jarige Pietermaritzburg vrou aangeval, verkrag en beroof | Maroela Media
Kaptein Thulani Zwane, 'n polisiewoordvoerder, het aan The Witness gesê die vrou is ook met 'n skerp voorwerp gesteek.
"Die aanval het Saterdagoggend plaasgevind nadat die vrou gebad het. Sy was op pad na haar slaapkamer toe sy deur 'n onbekende man aangeval is," het Zwane gesê. Die man het glo toegang tot die huis bekom deur 'n hek wat nie gesluit was nie.
"Die man het die vrou met 'n skerp voorwerp in die kop gesteek. Hy het haar toe na 'n kamer in die huis gesleep waar hy haar op die vloer verkrag het." Die man het R450 uit die vrou se handsak gesteel asook haar selfoon en 'n naaimasjien. 'n Verdagte is Saterdagmiddag in die Willowfontein-omgewing in Plessislaer in hegtenis geneem en moet binnekort in die hof verskyn.
Die vrou is in 'n stabiele toestand in die St Anne's-hospitaal.
Dis siek man!!!!!! MOET ons ten alle tye ons deure en vensters sluit sodat hulle nie in ONS huise moet kom nie??? Watse "lekker" kry hulle daar uit om 'n tannie te verkrag??? Ek raak nou so moeg om te hoor van die gemors. Die doodstraf moet nou terug kom of iets moet drasties verander in die land maar mens kan nie meer so aangaan nie…ons kinders en ou mensies is nie meer veilig in ons eie huise nie. HOU OP EN LOS ONS MENSIES UIT!!!!!!!!!!!!